2004 ஆம் ஆண்டில் இங்கிலாந்து தொலைக்காட்சியில் வந்த “ஃபாதர் அண்ட் சன்” என்கிற ஆவணப்படத்திற்குப் பின் பிபிசி தொலைக்காட்சிக்கு பேட்டிகள் எதுவும் கொடுப்பதற்கு பெர்குசன் மறுத்து வந்தார். இந்த ஆவணப்படத்தில் ”அவரது மகன் தனது தந்தையின் செல்வாக்கை அணிமாற்ற சந்தையில் தனது சொந்த தேவைகளுக்குப் பயன்படுத்திக் கொள்வது போன்று” சித்தரிக்கப்பட்டிருந்ததாக "தி இண்டிபெண்டண்ட்" செய்தித்தாளில் வந்த ஒரு கட்டுரை குறிப்பிட்டது. ”பெர்குஸனின் மகன்” எந்த தவறும் செய்ததாய் காணப்பட்டிருக்கவில்லை என்பதையும் அந்த கட்டுரை தெளிவுபடுத்தியிருந்தது. பெர்குசன் இது குறித்து கூறியதை பின்வருமாறு மேற்கோள் காட்டியிருந்தது: “அவர்கள் (பிபிசி) எனது மகன் குறித்து செய்திருக்கும் வேலை சுத்த அபத்தமானதாகும். எல்லாமே புனைவு விஷயங்கள். இது எனது மகனின் நன்னடத்தை மீது ஒரு பயங்கர தாக்குதல். அவர் மீது அத்தகையதொரு குற்றச்சாட்டு விழுந்திருக்கக் கூடாது.”. அதன் பின் "இன்றைய ஆட்டம்" (மேட்ச் ஆஃப் தி டே) போன்ற பிபிசி நிகழ்ச்சிகளில் அவரது உதவியாளர் (தற்போது மைக் பீலன்) தான் பங்கேற்பார். ஆயினும் 2010-11 பருவத்திற்கு உத்தேசிக்கப்பட்டுள்ள புதிய பிரீமியர்ஷிப் விதிகளின் படி, பிபிசியைப் புறக்கணிப்பதை பெர்குசன் முடிவுக்குக் கொண்டுவர வேண்டியிருக்கும்.

செயிண்ட் மிரென்
சொந்த வாழ்க்கை
பிபிசி
ஆரம்ப ஏமாற்றம்